Alivuokraus tarkoittaa vuokrasuhdetta, joka syntyy, kun vuokralainen luovuttaa osan vuokraamastaan tai muu kuin vuokralainen luovuttaa osan hallitsemastaan huoneistosta toisen käytettäväksi vastiketta vastaan. Usein tilanne on se, että vuokralainen ottaa luoksensa asumaan toisen henkilön ja tekee tämän kanssa vuokrasopimuksen huoneiston alivuokrauksesta. Vuokralaisella on oikeus luovuttaa alivuokrauksena enintään puolet huoneistosta toisen käytettäväksi ilman, että siitä tulisi ilmoittaa tai kysyä lupaa vuokranantajalta.